system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Gheorghe Manu (general)?
assistant
Gheorghe Manu (alternativ George Manu; n. 26 iulie 1833, București – d. 16 mai 1911, București) a fost un general și om de stat român, ministru de Război în mai multe guverne, cel de-al șaptesprezecelea premier al României. A deținut funcția de Președinte al Consiliului de Miniștri între 1889 și 1891.

Biografie

Familie 
A fost fiul fostului agă și caimacam al Valahiei Iancu Manu; mama sa, Ana Ghica a fost una din fiicele marelui ban Alexandru Ghica.

Manu era descendent direct al domnitorului Constantin Brâncoveanu.

Studii, carieră 
După studii militare în Prusia, la Potsdam, a fost sublocotenent în armata prusacă (1853). Întors în țară in 1858, a fost însărcinat cu organizarea artileriei române. Cu gradul de colonel, a fost ministru de Război în guvernele Dimitrie Ghica și Manolache Costache Epureanu (1869-1870). A fost primar al Bucureștiului intre 1874 si 1877. Cu gradul de general, s-a distins în Războiul de independență, fiind primul român decorat cu Virtutea Militară (1877), ordin înființat de Prințul Carol.

Comandant de divizie în Războiul de independență, a obținut în februarie 1878 capitularea Vidinului.

După război a fost unul dintre fruntașii Partidului Conservator.

A fost inspector al artileriei până în 1888, ministru de Război în guvernele Teodor Rosetti și Lascăr Catargiu (1888-1889) și președinte al Camerei Deputaților (1891-1895).

Galerie imagini

Note

Bibliografie 
 Dimitrie R. Rosetti - Dicționarul contimporanilor (Editura Lito-Tipografiei "Populară", 1897)
 PRIMARI DE LEGENDĂ Generalul din timpul molimei de febră tifoidă din București. Vezi cum s-a luptat cu epidemia!, 21 aprilie 2011, Emilia Sava, Adevărul
 Nicolae Iorga, Oameni cari au fost (Editura pentru literatură, 1967)

Nașteri în 1833
Nașteri pe 26 iulie
Decese în 1911
Decese pe 16 mai
Absolvenți de institute militare români
Artileriști români
Decorați cu Virtutea Militară
Generali români
Guvernele Manolache Costache Epureanu
Guvernele Dimitrie Ghica
Guvernul Gheorghe Manu
Membri ai Partidului Conservator (antebelic)
Militari români
Miniștrii apărării naționale
Miniștri de finanțe ai României
Miniștri ai agriculturii români
Politicieni români
Politicieni români din secolul al XIX-lea
Prim-miniștrii României
Primari ai Bucureștiului
Români din secolul al XIX-lea
Ambasadori ai României în Regatul Unit